als_Latn dik_Latn sag_Latn
Java 30
Gjatësia e bebës suaj tani është 16’’ – thënë ndryshe sa gjatësia diagonale e monitorit të llaptopit tuaj.
Bebja juaj po vazhdon të shtojë ende peshë, mirëpo nga tani e tutje shtimi i peshës bëhet në baza individuale dhe pa vlera referente.
Pozita e bebës suaj mund të mos jetë ende e përshtatshme, me kokëposhtë, mirëpo mos u shqetësoni. Ka ende kohë deri para lindjes dhe ajo pritet të vijë në pozitën e përshtatshme për lindje natyrale.
Tanimë që truri i bebës suaj është zhvilluar dhe qelizat e reja po e rregullojnë temperaturën, lanugo – mbështjellësi i trupit, ka filluar të zhduket. Gjithsesi, pak lanugo mund të gjeni në lëkurën e bebës suaj edhe pasi kjo e fundit të lindë.
Një ndryshim tjetër i madh në javën e 30-të është prodhimi i plotë i qelizave të kuqe të gjakut nga palca eshtërore, sikurse te secili njeri normal.
Ndryshimet te ju
Ndiheni e lodhur sigurisht. Problemet me gjumin janë të shpeshta në këtë fazë. Marramendjet janë gjithashtu normale. Mos-balancimi i trupit i ndihmon kësaj të fundit.
Simptomat janë të njëjta sikurse me javën paraprake, me ndryshimin që dhimbjet mund t’iu shtohen me shtimin e peshës së bebës suaj.
E, tanimë miqtë e familjarët tuaj sigurisht se nuk përtojnë të komentojnë barkun tuaj të fryrë me komente që jo gjithherë ndonjëherë mund të mos jenë në kohën e duhur.
Por, tani keni edhe gjëra pozitive andaj shfrytëzojini. Punët e shtëpisë më nuk janë për ju, ulëset e autobusit janë të rezervuara për ju, sikurse edhe përzgjedhja në ushqimet më të shëndetshme.
Kur jemi të ushqimet, kujdes me peshën. 8-12kg është pesha normative për këtë pjesë të shtatzënisë. Më shumë se 12kg për rastet me binjakë.
Konsumoni sa më shumë ujë, kalcium, acid folik e vitamë C. Ju nevojiten juve dhe banorit brenda trupit tuaj.
Kontrolli me ultrazë
Nëse keni termin të caktuar për javën e 30-të nga mjeku juaj, ky i fundit ka filluar të has në vështirësi për ekzaminim shkaku i rritjes së bebës.
Mund ta vëreni se koka ka pësuar rritje, shkaku i zhvillimit dhe rritjes së aktivitetit të trurit. Duart dhe këmbët mund të vërehen deri në detajin e fundit, sikurse edhe pjesët e tjera.
Në raste të mira dhe nëse e zini në disponim bebën tuaj, ajo mund t’iu ofrojë ndonjë buzëqeshje apo formë tjetër komunikimi që juve t’ua marr zemrën qysh tash!
ace_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn est_Latn als_Latn als_Latn als_Latn